
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 372 

23 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή του Βιομηχανικού Πάρκου (ΒΙ.ΠΑ) Σχιστού, 
στις διατάξεις του Ν. 2545/1997 περί Βιομηχανικών 


και Επιχειρηματικών Περιοχών (ΒΕΠΕ) και έγκριση 

του κανονισμού λειτουργίας του. 1 

Συμπλήρωση της υπ’ αριθμ. 134147/Ε5/3.12.2003 κοι¬ 
νής υπουργικής απόφασης. 2 


Έγκριση υπερωριακής απασχόλησης των Εποπτών 


Δημόσιας Υγείας και του οδηγού της Δ/νσης Υγεί¬ 
ας & Κοινωνικής Αλληλεγγύης της Ν.Α. Καστοριάς, 
για το χρονικό διάστημα από 1.1.2005 μέχρι και 
30.6.2005. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 1202/16.2.2005 
απόφαση του Νομάρχη Αρκαδίας. 4 


ΑΠΟΦΑΣΕΙ Σ 

Αριθ. Φ/Α/6.3/2/2476/709 (1) 

Υπαγωγή του Βιομηχανικού Πάρκου (ΒΙ.ΠΑ) Σχιστού, στις 
διατάξεις του Ν. 2545/1997 περί Βιομηχανικών και Επι¬ 
χειρηματικών Περιοχών (ΒΕΠΕ) και έγκριση του κανο¬ 
νισμού λειτουργίας του. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν. 2545/1997«Βιομηχανικές και Επι¬ 
χειρηματικές Περιοχές και άλλες διατάξεις», (ΦΕΚ 
254/Α71997) ως τροποποιήθηκε και ισχύει και ειδικότερα 
τααρθ. 3,11 και 19παρ. 2. 

2. Το Ν. 4458/1965 «Περί Βιομηχανικών Περιοχών» (ΦΕΚ 
33/Α/1965) όπως τροποποιήθηκε και συμπληρώθηκε από 
τον Ν. 742/1977 «Περί τροποποιήσεως και συμπληρώ- 
σεως του Ν. 4458/1965 «Περί Βιομηχανικών Περιοχών» 
και ρυθμίσεως συναφών θεμάτων» (ΦΕΚ319/Α/1977) και 
ειδικότερα το άρθρο 1, παρ. 1, εδάφιο (γ) και το άρθρο 7, 
παρ. 5 αυτού. 

3. Τον Ν. 1558/1985 «Κυβέρνηση και Κυβερνητικά Όρ¬ 
γανα» όπως αυτός συμπληρώθηκε με το άρθρο 27 του Ν. 


2081/1992 (ΦΕΚ 154/Α71992) και τροποποιήθηκε με το 
άρθρο 1 παρ. 2ατου Ν. 2469/1997 (ΦΕΚ38/Α71997) 

4. Το Π.Δ. 229/1986 «Σύσταση και Οργάνωση της Γενι¬ 
κής Γραμματείας Βιομηχανίας» όπως τροποποιήθηκε και 
συμπληρώθηκε από το Π.Δ. 396/1988 «Οργανισμός της 
ΓΓΒ» καιτο Π .Δ. 189/1995 (ΦΕΚ 99/Α71995) «Συμπλήρωση 
και τροποποίηση των διατάξεων του Π.Δ. 396/1988». 

5. Το Προεδρικό Διάταγμα υπ’ αριθμ. 121 περί διορι¬ 
σμού Υπουργών και Υφυπουργών (ΦΕΚ84/Α/10.3.2004). 

6. Το άρθρο 20 του Ν. 3190/2003 (ΦΕΚ 249/Α72003) με 
το οποίο αντικαταστήθηκε η παρ. 1 του αρ. 17, του Ν. 
2545/1997. 

7. Τοαρθ. ΙδτουΝ. 2919/2001 (ΦΕΚ 128/Α'2001). 

8. Την υπ’ αριθμ.Β2671/482/29.1.1988 (ΦΕΚ 100/Β/25.2. 
1988) κοινή υπουργική απόφαση περί καθορισμού των 
ορίωντης Βιομηχανικής Περιοχής Αττικής Β' «Σχιστό - Με¬ 
τεγκατάσταση χυτηρίων και συναφών δραστηριοτήτων» 
όπως διορθώθηκε στο ΦΕΚ 180/Β/1988. 

9. Την υπ’ αριθμ. 32757/1118/9.9.1998 (ΦΕΚ 1011/Β/ 
29.9.1998) κοινή υπουργική απόφαση «Μετονομασία της 
Βιομηχανικής Περιοχής Αττικής Β' Σχιστό σε Βιομηχανικό 
Πάρκο Σχιστού (ΒΙ.ΠΑ. Σχιστού). 

10. Την υπ’ αριθμ. 163/05/ΑΚ/δμ/8.2.2005 αίτηση της 
ΒΙ.ΠΑ.Σ ΑΈ για την υπαγωγή του ΒΙ.ΠΑ. Σχιστού στις δια¬ 
τάξεις του Ν. 2545/1997. 

11. Το από 8.7.2003 Πρακτικό Γενικής Συνέλευσης των 
ιδιοκτητών γηςτου Βιομηχανικού Πάρκου Σχιστού, κατάτην 
οποία η πλειοψηφία αυτών αποφάσισε να ζητήσει την υπα¬ 
γωγή του ΒΙ.ΠΑ. Σχιστού στις διατάξειςτου Ν. 2545/1997. 

12. Την υπ’ αριθμ. 1073/24.12.2004 επιστολή της ΕΤΒΑ 
ΒΙ.ΠΕ. ΑΈ. με την οποία συμφωνεί να υπαχθεί το ΒΙ.ΠΑ. 
Σχιστού στις διατάξεις του Ν. 2545/1997, αποφασίζουμε: 

Άρθρο 1 

Εντάσσουμε το Βιομηχανικό Πάρκο Σχιστού στις διατά¬ 
ξεις του Ν. 2545/1997 (άρθρο 19 παρ. 2) όπως τροποποι¬ 
ήθηκε και ισχύει, με φορέα Διοίκησης και Διαχείρισης την 
ανώνυμη εταιρεία «ΔΙΑΧΕΙΡΙΣΗ ΒΙΟΜΗΧΑΝΙΚΟΥ ΠΑΡ¬ 
ΚΟΥ ΣΧΙΣΤΟΥ ΑΝΩΝΥΜΗ ΕΤΑΙΡΕΙΑ» με δ.τ. «ΒΙ.ΠΑ.Σ 
Α.Ε.». 

Άρθρο 2 

Εγκρίνουμε τον κανονισμό λειτουργίας του Βιομηχανι¬ 
κού Πάρκου Σχιστού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ I 

Προϋποθέσεις και όροι εγκατάστασης επιχειρήσεων 
στο Βιομηχανικό Πάρκο Σχιστού 

Άρθρο 2.1 

1. Το Βιομηχανικό Πάρκο Σχιστού (ΒΙ.ΠΑ.Σ.) είναι ο χώ¬ 
ρος, ο οποίος καθορίστηκε, οριοθετήθηκε, πολεοδομήθη- 
κε και οργανώθηκε σύμφωνα με τις διατάξεις των Νόμων 
4458/1965, 742/1977 και 2545/1997 προκειμένου να λει¬ 
τουργήσει ως χώρος υποδοχής βιομηχανικών ή βιοτεχνι¬ 
κών δραστηριοτήτων μόνο μέσης και χαμηλής όχλησης 
και να χρησιμοποιηθεί για την μετεγκατάσταση χυτηρίων 
και συναφών δραστηριοτήτων του ναυπηγοεπισκευαστι- 
κού κλάδου σύμφωνα μετά αναφερόμενα στην υπ’ αριθμ. 
32757/1118/09/1998, Φ.Ε.Κ. 1011 Β729.9.1998 κοινή 
υπουργική απόφαση ΥΠ.ΑΝ. και Υ.ΠΕ.ΧΩ.ΔΕ. ως ισχύει. 

2. Η μετεγκατάσταση, εγκατάσταση και λειτουργία των 
επιχειρήσεων ενεργείται σύμφωνα με τα οριζόμενα στις 
διατάξεις του Ν. 2516/1997, υπό την προϋπόθεση ότι το 
αντικείμενό τους δενπροκαλεί κινδύνους εκρήξεως, πυρ¬ 
καγιάς, διαφυγής ασφυκτικών ή τοξικών αερίων, διαρ¬ 
ροής διαβρωτικών, τοξικών ή καυστικών υγρών και εν γέ- 
νει ουσιών, οι οποίες στις αναμενόμενες συγκεντρώσεις 
από την συνήθη λειτουργία της επιχειρήσεως μπορούν να 
προκαλέσουν βλάβη σε ανθρώπους η πράγματα. 

3. Στο ΒΙ.ΠΑ. Σχιστού πέραν των κυρίως βιομηχανικών, 
βιοτεχνικών και λοιπών δραστηριοτήτων που αναγράφο¬ 
νται στηνπαράγραφο 1 του παρόντος άρθρου, δύνανται να 
περιλαμβάνονται και οι ακόλουθες χρήσεις, υπηρεσίες και 
εγκαταστάσεις (Ν. 2545/1997, άρθρο 2, παράγραφος 1): 

α. Οι λοιπές χρήσεις του άρθρου 5 του ΠΔ/23.2.1987 
(ΦΕΚ 166Δ') και υπό την προϋπόθεση ότι αποτελούν τμή¬ 
μα των βιομηχανικών και βιοτεχνικών εγκαταστάσεων η 
εξυπηρετούν ανάγκες των εργαζομένων σε αυτές. 

β. Η εγκατάσταση επιστημονικών ερευνητικών εργα¬ 
στηρίων και κέντρων τεχνολογικής στήριξης των επιχει¬ 
ρήσεων και των εργαζομένων. 

γ. Η κατασκευή δικτύων παροχής υπηρεσιών μέσω ηλε¬ 
κτρονικών συστημάτων και συστημάτων πληροφορικής. 

δ. Η ίδρυση ελευθέρων ζωνών κατά την έννοια του άρ¬ 
θρου 16του Ν. 2545/1997. 

ε. Η ίδρυση εκθεσιακών η συνεδριακών κέντρων. 

Είναι δυνατόν ορισμένες από τις προαναφερθείσες 
χρήσεις η δραστηριότητες να επιτρέπονται με όρους και 
προϋποθέσεις κυρίως δε εκ της υπάρξεως ή μη ελευθέ¬ 
ρων προς διάθεση χώρων. 

Άρθρο 2.2 

1. Προκειμένου μια επιχείρηση να εγκατασταθεί η να με- 
τεγκατασταθεί στο ΒΙ.ΠΑ.Σ., πρέπει αφ’ενός να υποβάλ¬ 
λει αίτηση με αναλυτικό οικονομικό και τεχνικό υπόμνημα 
προς το Δ.Σ. του Φορέα («ΔΙΑΧΕΙΡΙΣΗ ΒΙΟΜΗΧΑΝΙΚΟΥ 
ΠΑΡΚΟΥ ΣΧΙΣΤΟΥ ΑΝΩΝΥΜΗ ΕΤΑΙΡΕΙΑ» ή «ΒΙ.ΠΑ.Σ. 
Α.Ε.») και αφετέρου να πληροί τα κριτήρια της επιτροπής 
αξιολόγησης της προτεραιότητας εγκατάστασης επιχει¬ 
ρήσεων στο ΒΙ.ΠΑ. Σχιστού. Τα κριτήρια αυτά είναι: 

1) Αναβάθμιση - Τεχνολογικός εξοπλισμός (επέκταση 
και νέος εξοπλισμός, χρήση φυσικού αερίου, αναβάθμιση 
λειτουργίας-αύξηση δυναμικότητας). 

2) Συνέργεια (συνεπεξεργασία αποβλήτων (υγρά-αέ- 
ρια), αγορά οικοπέδου εξ αδιαιρέτου). 

3) Απασχόληση (μόνιμο, εποχιακό προσωπικό). 


4) Περιβαλλοντικές επιπτώσεις (σημερινή όχληση 
(ΓΠΣ, ΖΟΕ), κυκλοφοριακός φόρτος, όχληση περίοικων, 
οπτική ρύπανση, εκπομπή ρύπων, περιβαλλοντική κατά¬ 
ταξη). 

5) Επιχειρηματικά (χρόνος λειτουργίας, βιοσιμότητα 
για 5-ετία, ιδιόκτητος ή μισθωμένος χώρος, κύκλος εργα- 
σιών-κερδοφορία, επιχειρηματικό σχέδιο - χρηματοδοτι¬ 
κό σχήμα, καθεστώς αδειοδότησης λειτουργίας). 

6) Ειδικά κριτήρια (σεισμόπληκτο, απαλλοτρίωση, άλ¬ 
λες ειδικές συνθήκες, πολεοδομικές ρυθμίσεις, εντοπιό- 
τητα). 

Στην αίτησή του ο ενδιαφερόμενος θα πρέπει να ανα¬ 
φέρει: 

• το είδος της δραστηριότητας με τον κωδικό ΕΣΥΕ. 

• το συνολικό ύψος της επένδυσης αναλυτικά και ανά 
κατηγορία δαπάνης (περιβάλλον χώρος, κτιριακά, ειδικές 
εγκαταστάσεις, μηχανολογικός εξοπλισμός, λοιπός εξο¬ 
πλισμός) . 

• το είδος και τον κατ’ εκτίμηση όγκο των στερεών 
απορριμάτωντου. 

• εκτίμηση του είδους και του φορτίου ΒΟϋ των υγρών 
αποβλήτων του, που θα αποχετεύονται στο κεντρικό δί¬ 
κτυο αποχέτευσης και που θα πρέπει να είναι αποδεκτά. 

• Το είδος και το κατ’εκτίμηση ρυπαντικό φορτίο των 
αερίων αποβλήτων του. 

2. Για την αποδοχή ή μη της παραπάνω αιτήσεως απο- 
φαίνεται αιτιολογημένα ο Φορέας μέσα σε ένα (1) μήνα 
κατ’ ανώτατο χρονικό όριο απότηνημερομηνία υποβολής 
της αιτήσεως και των λοιπών εγγράφων, επιβάλλοντας 
ενδεχομένως πρόσθετους όρους και εγγυήσεις. 

Η αιτιολογημένη αυτή απόφαση για την εγκατάσταση ή 
μη μιας επιχείρησης στο ΒΙ.ΠΑ.Σ. κοινοποιείται εγγρά- 
φως στην ενδιαφερόμενη επιχείρηση. 

3. Γ ια την οικοδόμηση των κτηρίων, την εγκατάσταση 
και λειτουργία της επιχείρησης μέσα στο ΒΙ.ΠΑ.Σ. απαι¬ 
τείται η έκδοση των προβλεπομένων από την ισχύουσα 
νομοθεσία αντιστοίχων αδειών. 

Άρθρο 2.3 

1. Η εγκατάσταση η μετεγκατάσταση επιχειρήσεων στο 
ΒΙ.ΠΑ. Σχιστού γίνεται είτε με την μεταβίβαση από τον 
ιδιοκτήτη στον εγκαθιστάμενο της κυριότητας οικοπέδου 
που βρίσκεται στο ΒΙ.ΠΑ. Σχιστού, είτε με τη σύσταση επ’ 
αυτού άλλου εμπράγματου δικαιώματος, είτε με την εκμί- 
σθωση αυτού ή με άλλη ενοχική σχέση. Οι σχετικές συμ¬ 
βάσεις, εμπράγματες η ενοχικές, καταρτίζονται πάντοτε 
και επί ποινή ακυρότητας με συμβολαιογραφικό έγγρα¬ 
φο, γνωστοποιούνται δε χωρίς καθυστέρηση προς τον 
Φορέα. Ειδικά οι ενοχικές συμβάσεις παραχώρησης της 
χρήσης ακινήτων στο ΒΙ.ΠΑ. Σχιστού δεν επιφέρουν τα 
αποτελέσματά τους πριν κατατεθούν στον Φορέα. 

2. Η εγκατάσταση η μετεγκατάσταση επιχειρήσεων στο 
ΒΙ.ΠΑ. Σχιστού πραγματοποιείται με τους όρους που συμ- 
φωνούνται σε κάθε περίπτωση μεταξύ αφενός του Φορέα 
και αφετέρου της εγκαθιστάμενης επιχειρήσεως στα 
πλαίσια των νόμων και του παρόντος Κανονισμού Λει¬ 
τουργίας. Στις σχετικές συμβάσεις πρέπει υποχρεωτικά 
να περιέχεται ρητά και ανεπιφύλακτα δήλωση της εγκα¬ 
θιστάμενης επιχειρήσεως ότι αποδέχεται την εφαρμογή 
των διατάξεων του Ν. 2545/1997 και την υπαγωγή της στις 
διατάξεις αυτές, στις κατ’ εξουσιοδότηση αυτών εκδιδό- 
μενες πράξεις, στις διατάξεις του παρόντος Κανονισμού 
Λειτουργίας, καθώς και στο Καταστατικό και τις αποφά- 

σεις των αρμοδίων οργάνων του Φορέα. Η δήλωση αυτή 
ισχύει και για τους καθολικούς και ειδικούς εν γένει δια¬ 
δόχους των αρχικών ιδιοκτητών. 

3. Απαγορεύεται η χωρίς την σύμφωνη γνώμη του Φο¬ 
ρέα μεταβολή του παραγωγικού σκοπού των επιχειρήσε¬ 
ων που είναι εγκατεστημένες στο ΒΙ.ΠΑ. Σχιστού. Η απα¬ 
γόρευση αυτή ισχύει και για τους καθολικούς και ειδικούς 
εν γένει διαδόχους των αρχικών ιδιοκτητών. 

4. Οι διατάξεις των παραγράφων 1,2 και 3 του παρόντος 
άρθρου εφαρμόζονται και στην περίπτωση που η εγκαθι¬ 
στάμενη στο ΒΙ.ΠΑ. Σχιστού επιχείρηση συμβάλλεται για 
την κτήση της κυριότητας του οικοπέδου η τη σύσταση 
οποιουδήποτε άλλου δικαιώματος επ’ αυτού με τον ιδιο¬ 
κτήτη του οικοπέδου. 

5. Πάσα μεταβολή του ιδιοκτησιακού καθεστώτος (με¬ 
ταβίβαση η παραχώρηση κυριότητος εν άλω η εν μέρει), 
εκμίσθωση η άλλη ενοχική σχέση είναι δυνατή μόνο με την 
έγκριση του Δ.Σ. του Φορέα και υπό τον πρόσθετο όρο ότι 
δεν υφίσταται οικονομική απαίτηση του Φορέα ή και της 
ΕΤΒΑ ΒΙ.ΠΕ. Α.Ε. κατά του παλαιού ιδιοκτήτη. 

6. Εάν μια εγκατεστημένη επιχείρηση παύσει την λει¬ 
τουργία της ή μεταβάλλει τον παραγωγικό σκοπό της χω¬ 
ρίς την έγκριση του Φορέα, ο Φορέας δικαιούται να προ- 
βεί στις δέουσες νόμιμες ενέργειες. 

7. Σε κάθε περίπτωση απαγορεύεται ρητά η επενοικία- 
ση σε τρίτους του οικοπέδου, χωρίς την σύμφωνη γνώμη 
του Φορέα Διοίκησης & και Διαχείρισης ΒΙ.ΠΑ.Σ. Α.Ε. 

Άρθρο 2.4 

1. Για την τήρηση των όρων και προϋποθέσεων εγκατά¬ 
στασης και λειτουργίας των επιχειρήσεων στο ΒΙ.ΠΑ. Σχι¬ 
στού καιπρος εξασφάλιση της εύρυθμης λειτουργίας του 
ΒΙ.ΠΑ.Σ. ο Φορέας έχειτο δικαίωμα να προβαίνει στις ακό¬ 
λουθες ενέργειες: 

α. Να εξετάζει άλατα αναγκαίατεχνικά στοιχείαπροτης 
παραχωρήσεως του ακινήτου αλλά και μετά. 

β. Να διενεργεί προληπτικό έλεγχο κατά την λειτουργία 
των επιχειρήσεων προκειμένου να διαπιστώσει εάν τη¬ 
ρούνται οι διατάξεις του Ν. 2545/1997, του Κανονισμού 
Λειτουργίας του ΒΙ.ΠΑ. Σχιστού, και των περιβαντολλογι- 
κών όρων του ΒΙ.ΠΑ.Σ. και της επιχείρησης. 

2. Για την διευκόλυνση του Υπουργείου Ανάπτυξης 
(εποπτεύουσα Αρχή) κατά την διαδικασία ελέγχου της 
λειτουργίας του ΒΙ.ΠΑ. Σχιστού ο Φορέας, εάν του ζητη¬ 
θεί, παρέχει κάθε πληροφορία που γνωρίζει και οποιοδή- 
ποτε στοιχείο κατέχει σύμφωνα με το άρθρο 13 του Ν. 
2545/1997. 

3 Οι διατάξεις του Ν. 2545/1997 ισχύουν γενικώς και για 
το ΒΙ.ΠΑ. Σχιστού. 

Όπου ο παρών Κανονισμός Λειτουργίας τυχόν αντίκει- 
ται σ’ αυτές τις διατάξεις, επικρατούν οι διατάξεις του Ν. 
2545/1997. 

ΚΕΦΑΛΑΙΟ II 

Δόμηση, Υποχρεώσεις 
εγκατεστημένων επιχειρήσεων 

Άρθρο 2.5 

1. Κάθε κτιριακή κατασκευή μέσα στο ΒΙ.ΠΑ. Σχιστού 
πρέπει να πληροί όλες τις προϋποθέσεις και τους όρους 
κατασκευής και ασφάλειας της ισχύουσας πολεοδομικής 
και λοιπής νομοθεσίας. 


2. Οι όροι δόμησης στο ΒΙ.ΠΑ.Σ. καθορίζονται από την 
υπ’ αριθμ. ΠΕ.ΧΩ. οικ. 1793/Φ. Τροπ /2002 (ΦΕΚ 438 Δ'/ 
27.5.2002.) απόφαση του Γενικού Γραμματέα Περιφέρει¬ 
ας Αττικής, από την σύμβαση αγοραπωλησίας γηπέδου 
μεταξύ αφενός της ΕΤΒΑ άαηΚ, νυν ΕΤΒΑ ΒΙ.ΠΕ. Α.Ε., και 
της Εκκλησίας της Ελλάδος και αφετέρου του αγοραστή 
του γηπέδου, που βρίσκεται στο Βιομηχανικό Πάρκο Σχι¬ 
στού, και από την εκάστοτε ισχύουσα νομοθεσία και γίνο¬ 
νται αποδεκτοί από τους ιδιοκτήτες ή με οποιονδήποτε 
άλλο νόμιμο τρόπο χρήστες των γηπέδων. 

3. Πριν αρχίσει τις οικοδομικές εργασίες ο αγοραστής ή 
ο με οποιονδήποτε άλλο νόμιμο τρόπο χρήστης του γη¬ 
πέδου, υποχρεούται να προσκομίσει στον Φορέα και την 
ΕΤΒΑ ΒΙ.ΠΕ. Α.Ε. την οικοδομική άδεια και τα εγκεκριμέ¬ 
να από την Πολεοδομία οριστικά σχέδια των εγκαταστά¬ 
σεων, προκειμένου να ελεγχθεί η τήρηση του ρυμοτομι¬ 
κού σχεδίου. 

Άρθρο 2.6 

1. Οι εγκατεστημένες στο ΒΙ.ΠΑ.Σ. επιχειρήσεις υπο- 
χρεούνται να διατηρούν σε καλή κατάσταση τα κτήρια 
που ανήκουν σ’ αυτές και να έχουν κατάλληλα εξωράί- 
σμένους τους ακάλυπτους χώρους των οικοπέδων τους 
τηρώντας τους σχετικούς όρους σύμβασης αγοραπωλη¬ 
σίας του οικοπέδου αποδεχόμενες το σχέδιο διαχείρισης 
απορριμμάτων του ΒΙ.ΠΑ.Σ. και συμμορφούμενες προς 
τις υποδείξεις του Φορέα. 

2. Κάθε επιχείρηση που εγκαθίσταται στο ΒΙ.ΠΑ.Σ. υπο- 
χρεούται να συγκεντρώνει τα οικιακά και βιομηχανικά 
απορρίμματα μέσα σε κατάλληλα δοχεία στην καθορι¬ 
σμένη θέση, ώστε να είναι ευχερής η συλλογή αυτών από 
την υπηρεσία αποκομιδής των απορριμμάτων. Κάθε επι¬ 
χείρηση υποχρεούται να μεριμνά για την με δική της δα¬ 
πάνη αποκομιδή βιομηχανικών κ.λπ. απορριμμάτων μεγά¬ 
λου όγκου η οχληρής φύσεως. Απαγορεύεται η συγκέ¬ 
ντρωση απορριμμάτων εντός του ακάλυπτου χώρου του 
οικοπέδου. 

3. Κάθε επιχείρηση είναι υπεύθυνη για τον καθαρισμό 
και διάθεση των αποβλήτων της με δικά της μέσα και σύμ¬ 
φωνα με τις ισχύουσες κατά περίπτωση διατάξεις. Σε πε¬ 
ρίπτωση κατά την οποία τα απόβλητα εγκατεστημένης 
στο ΒΙ.ΠΑ.Σ. επιχείρησηςπροκαλούν υπερβολική όχληση 
ο Φορέας έχει το δικαίωμα να καλέσει την επιχείρηση να 
λάβει τα αναγκαία μέτρα για την άρση της οχλήσεως με 
δαπάνες της επιχείρησης. Σε περίπτωση δε μη συμμορ- 
φώσεως ο Φορέας δύναται να προσφύγει στις αρμόδιες 
Αρχές για την επιβολή των νόμιμων κυρώσεων. 

4. Στο αποχετευτικό δίκτυο του ΒΙ.ΠΑ.Σ. διοχετεύονται 
τα οικιακά και βιομηχανικά λύματα επεξεργασμένα όπως 
ορίζει η εγκεκριμένη περιβαλλοντική μελέτη κάθε επιχεί¬ 
ρησης. Ο Φορέας διατηρείτο δικαίωμα να ελέγχει τις επι¬ 
χειρήσεις στην τήρηση των όρων της περιβαλλοντικής 
μελέτης, να υποδεικνύει την ενδεχόμενη παράβαση και 
την άρση αυτής και σε περίπτωση δυστροπίας να ζητήσει 
την συνδρομή των κατά νόμο αρμοδίων υπηρεσιών προς 
επιβολή των νόμιμων κυρώσεων. 

5. Γενικά τα βιομηχανικά απόβλητα κάθε επιχείρησης 
πρέπει να πληρούν τις οριζόμενες από τον νόμο κάθε φο¬ 
ρά προδιαγραφές και ειδικά για τα υγρά βιομηχανικά 
απόβλητα που θα γίνονται αποδεκτά στο δίκτυο αποχέ¬ 
τευσης να πληρούν τις κατά νόμο προϋποθέσεις της 
Ε.ΥΔ.Α.Π. 

6. Κάθε επιχείρηση υποχρεούται να τηρεί επακριβώς 
τους ισχύοντες υγειονομικούς κανονισμούς και να συμ- 

μορφώνεται άμεσα σε κάθε υπόδειξη των αρμοδίων για 
την τήρηση των υγειονομικών κανονισμών Αρχών και του 
Φορέα. 

7. Κάθε επιχείρηση υποχρεούται, σύμφωνα και με την 
σύμβαση αγοραπωλησίας του γηπέδου μεταξύ αφενός 
της ΕΤΒΑ όαπίς νυν ΕΤΒΑ ΒΙ.ΠΕ. Α.Ε. και Εκκλησίας της 
Ελλάδος και αφετέρου του αγοραστή του γηπέδου, να πε¬ 
ριφράσσει το γήπεδό της με δαπάνες της, τα δε σχέδια και 
οι προδιαγραφές των περιφράξεων, των χώρων εξωράί- 
σμού και δενδροφύτευσης εγκρίνονται από τον Φορέα. 

8. Απαγορεύεται απολύτως σε οποιαδήποτε εγκατε¬ 
στημένη στο ΒΙ.ΠΑ.Σ. επιχείρηση η ανόρυξη φρεατίων για 
την προμήθεια ύδατος ή η εκσκαφή απορροφητικών βό¬ 
θρων. Το δικαίωμα ανόρυξης φρεατίων για την προμή¬ 
θεια ύδατος έχει μόνον ο Φορέας αφού προηγουμένως 
εξασφαλίσει την έγκριση από τις οικείες Αρχές. 

9. Απαγορεύεται απολύτως σε οποιαδήποτε εγκατε¬ 
στημένη στο ΒΙ.ΠΑ.Σ. επιχείρηση, ιδιοκτήτη κτηρίου ή τρί¬ 
το να καταλαμβάνει, να περιφράσσει, μόνιμα ή προσωρι¬ 
νά δρόμους, πεζόδρομους, πεζοδρόμια, κοινόχρηστους 
ή κοινόκτητους χώρους. 

10. Απαγορεύεται απολύτως η τοποθέτηση αντικειμέ¬ 
νων, πρώτων και βοηθητικών υλών, μηχανημάτων ή άλ¬ 
λων εγκαταστάσεων, στα πεζοδρόμια ή στους δρόμους, 
που δημιουργούν κακή εικόνα, προβλήματα ασφαλείας η 
εμποδίζουν τη διέλευση των πεζών και οχημάτων. Δεν επι¬ 
τρέπεται η εγκατάλειψη παλαιών οχημάτων ή μηχανημά¬ 
των στους δρόμους, στους πεζόδρομους και στους κοι¬ 
νόχρηστους η κοινόκτητους χώρους, όπως επίσης και η 
μόνιμη στάθμευση στους χώρους αυτούς. Η προσωρινή 
στάθμευση για φόρτωση και εκφόρτωση, όπως και η 
στάθμευση οχημάτων θα γίνεται με βάση την σηματοδό¬ 
τηση των δρόμων και των λοιπών χώρων σύμφωνα με το 
άρθρο 9, παρ.1 εδάφιο θ του παρόντος Κανονισμού. 

11. Οι εγκατεστημένες στο ΒΙ.ΠΑ.Σ. επιχειρήσεις πρέ¬ 
πει να καταβάλλουν κάθε δυνατή επιμέλεια, για να απο¬ 
φεύγεται η πρόκληση (επαγωγή) ζημιάς στους δρόμους 
του ΒΙ.ΠΑ.Σ. και να καταβάλλουν αποζημίωση στον Φο¬ 
ρέα για κάθε ζημιά που προξένησαν στα δίκτυα (οδούς, 
πεζόδρομους, χώρους στάθμευσης, χώρους πρασίνου, 
υπονόμους, οχετούς, σωλήνες ύδρευσης, δίκτυα ηλε- 
κτροδότησης, τηλεφωνοδότησης, τεχνικά έργα κ.λπ.). 

12. Επιτρέπεται, μετά από έγκριση του Φορέα Διαχείρι¬ 
σης, η τοποθέτηση πινακίδων ή σημάτων ενδεικτικών της 
επωνυμίας των επιχειρήσεων μόνον στους ιδιόκτητους 
χώρους κάθε μονάδας, λαμβάνοντας πάντοτε πρόνοια 
ώστε να μην προκαλείται ενόχληση στις άλλες εγκατε¬ 
στημένες στο ΒΙ.ΠΑ.Σ. επιχειρήσεις. 

13. Τυχόν παράβαση οποιοσδήποτε από τις παραπάνω 
διατάξεις παρέχει το δικαίωμα στο Φορέα να καλέσει τον 
παραβάτη όπως θεραπεύσει την παράβαση εντός εύλο¬ 
γου προθεσμίας και σε περίπτωση μη συμμορφώσεως 
αυτού να αναφέρει την παράβαση στις αρμόδιες Αρχές. 

ΚΕΦΑΛΑΙΟ III 

Διοίκηση και Διαχείριση 
του ΒΙ.ΠΑ. Σχιστού 

Άρθρο 2.7 

Η διοίκηση και διαχείριση του ΒΙ.ΠΑ. Σχιστού περιλαμ¬ 
βάνει κάθε είδους πράξη που αποσκοπεί στην εκπλήρω¬ 
ση του σκοπού του, στην ανάπτυξή του και στην εύρυθμη 


λειτουργία του, ιδίως δε στη συντήρηση, λειτουργία και 
αξιοποίηση των κοινόχρηστων και κοινόκτητων χώρων και 
οικοδομημάτων, την ανάληψη πρωτοβουλιών για την βελ¬ 
τίωση και ανάπτυξη της υποδομής του ΒΙ.ΠΑ.Σ. και στην 
ανάπτυξη νέων υπηρεσιών και πρωτοβουλιών. 

Άρθρο 2.8 

Η διοίκηση και διαχείριση του ΒΙ.ΠΑ.Σ. ασκείται από τον 
συσταθέντα για τον σκοπό αυτό, σύμφωνα με τις διατά¬ 
ξεις του Ν. 2190/1920 και του Ν. 2545/1997, Φορέα Διοί¬ 
κησης και Διαχείρισης του ΒΙ.ΠΑ.Σ., ο οποίος λειτουργεί 
υπό την μορφή Νομικού Προσώπου Ιδιωτικού Δικαίου με 
την επωνυμία «ΔΙΑΧΕΙΡΙΣΗ ΒΙΟΜΗΧΑΝΙΚΟΥ ΠΑΡΚΟΥ 
ΣΧΙΣΤΟΥ ΑΝΩΝΥΜΗ ΕΤΑΙΡΕΙΑ» και δ.τ. « ΒΙ.ΠΑ.Σ. Α.Ε.» 
σύμφωνα με τους νόμους και το καταστατικό αυτού. 

Άρθρο 2.9 

1. Στην αρμοδιότητα του Φορέα Διοίκησης και Διαχείρι¬ 
σης του ΒΙ.ΠΑ.Σ. ανήκει ιδίως: 

α. Η μέριμνα για την από κάθε άποψη βελτίωση του 
ΒΙ.ΠΑ.Σ. και των παρεχομένων υπηρεσιών προς τις εγκα¬ 
τεστημένες επιχειρήσεις. 

β. Η συμμετοχή στη λήψη απόφασης, σύμφωνα με τα 
οριζόμενα στο άρθρο 2 παρ.2 του παρόντος Κανονισμού, 
κατά την διαδικασία εξέτασης και αποδοχής η μη της αι- 
τήσεως των ενδιαφερομένων να εγκατασταθούν ή να με- 
τεγκατασταθούν στο ΒΙ.ΠΑ.Σ. επιχειρήσεων. 

γ. Η έκφραση γραπτής σύμφωνης γνώμης για την μετα¬ 
βολή του παραγωγικού σκοπού μιας εγκατεστημένης επι¬ 
χείρησης σύμφωνα με τα οριζόμενα στο άρθρο 3 παρ.3 
του παρόντος Κανονισμού. 

δ. Η συντήρηση και αποκατάσταση τυχόν βλαβών στις 
κοινόχρηστες εγκαταστάσεις, στο οδικό δίκτυο, στους 
κοινόχρηστους χώρους στάθμευσης και στα δίκτυα 
ύδρευσης, ηλεκτροδότησης, τηλεπικοινωνίας, αποχετεύ- 
σεως όμβριων και ακαθάρτων και πυρόσβεσης, εφ’ όσον 
ως προς ορισμένα από αυτά δεν προβλέπεται διαφορετι¬ 
κά από τις συμβάσεις με τον Οργανισμό η την Επιχείρηση 
που παρέχει τις υπηρεσίες αυτές η απάτην Σύμβαση Με- 
ταβίβασηςτηςΔιοίκησηςκαιΔιαχείρισηςτου ΒΙ.ΠΑ.Σ. με¬ 
ταξύ της ΕΤΒΑ ΒΙ.ΠΕ. Α.Ε. και του Φορέα. 

ε. Η πρόσληψη και μισθοδοσία του αναγκαίου εργατο- 
τεχνικού προσωπικού καθώς και του αναγκαίου επιστη¬ 
μονικού και διοικητικού προσωπικού, συμβούλων κ.λπ.. 
με οποιαδήποτε μορφή και διάρκεια σχέσης εργασίας, 
σύμβασης έργου η σύμβασης παροχής ανεξαρτήτων 
υπηρεσιών. 

στ. Η φύλαξη του ΒΙ.ΠΑ.Σ. είτε με την οργάνωση, λει¬ 
τουργία και στελέχωση με το αναγκαίο προσωπικό ειδι¬ 
κής προς τον σκοπό αυτόν υπηρεσίας, είτε με την ανάθε¬ 
ση της φύλαξης σε ιδιωτική εταιρεία, είτε με οποιονδήπο- 
τε άλλον πρόσφορο τρόπο. 

ζ. Η μέριμνα για την αποκομιδή των οικιακών απορριμ¬ 
μάτων από το ΒΙ.ΠΑ.Σ. 

η. Η φροντίδα για την καθαριότητα, τον φωτισμό και τον 
ευπρεπισμό των κοινόχρηστων και κοινόκτητων χώρων 
του ΒΙ.ΠΑ.Σ. 

θ. Η ρύθμιση της κατεύθυνσης των οχημάτων και των 
πεζών στους δρόμους του ΒΙ.ΠΑ.Σ., η τοποθέτηση των 
σχετικών πινακίδων, ο καθορισμός των χώρων στάθμευ¬ 
σης των οχημάτων και η αντιμετώπιση των τυχόν κυκλο- 
φοριακών προβλημάτων σε συνεργασία με τις αρμόδιες 
Αρχές. 

ι. Ο εξωράίσμός, η δενδροφύτευση και η συντήρηση 
των χώρων πρασίνου στους κοινόχρηστους χώρους του 
ΒΙ.ΠΑ.Σ. 

ια. Η λήψη μέτρων κατά των εγκατεστημένων στο 
ΒΙ.ΠΑ.Σ. επιχειρήσεων η τρίτων προς άρση παραλείψεων 
η παραβάσεων από αυτούς, που μπορούν να προκαλέ- 
σουν ενόχληση, κίνδυνο, βλάβη η ζημιά σε πρόσωπα και 
πράγματα. 

ιβ. Η λήψη μέτρων για την προστασία του περιβάλλο¬ 
ντος, σύμφωνα με την παρ. στ του άρθρου 12 του Ν. 
2545/1997. 

ιγ. Ο καθορισμός του ύψους των κοινοχρήστων δαπα¬ 
νών, η κατανομή αυτών μεταξύ των ιδιοκτητών η χρηστών 
τωνοικοπέδωντου ΒΙ.ΠΑ.Σ. και η μέριμνα για την έγκαιρη 
και με κάθε νόμιμο μέσο είσπραξη των αντιστοίχων χρη¬ 
ματικών ποσών κατά τα παρακάτω αναφερόμενα (άρθρο 
10 ). 

ιδ. Η υδροδότηση των εγκατεστημένων στο ΒΙ.ΠΑ.Σ. 
επιχειρήσεων, ο καθορισμός του ύψους της δαπάνης 
υδρεύσεως καιτωντελών αποχετεύσεως για κάθε μια επι¬ 
χείρηση χωριστά και η μέριμνα για την έγκαιρη και με κά¬ 
θε νόμιμο μέσο είσπραξη του αντιστοίχου χρηματικού πο¬ 
σού, κατά τα παρακάτω (άρθρο 11, παρ.2,3,) αναφερόμε¬ 
να. 

ιε. Η διοίκηση, διαχείριση και εκμετάλλευση του «Κέ¬ 
ντρου Επικοινωνίας και Προβολής Βιομηχανίας Πειραιά» 
και των εν γένει εγκαταστάσεων αυτού, που θα κατα¬ 
σκευαστούν στο μέλλον σταΟ.Τ. 4 η και 5του ΒΙ.ΠΑ.Σ. 

ιστ. Η άντληση πόρων για την υποβοήθηση των επιχει¬ 
ρηματικών δραστηριοτήτων των εγκατεστημένων στο 
ΒΙ.ΠΑ.Σ. επιχειρήσεων με οργάνωση εκθέσεων, σεμινα¬ 
ρίων, ημερίδων, κ.λπ.. η με οποιονδήποτε άλλο πρόσφο¬ 
ρο τρόπο. 

ιζ. Η προβολή του ΒΙ.ΠΑ.Σ. καιτωνδραστηριοτήτωντου 
στην τοπική και υπερτοπική αγορά. 

ιη. Ο Φορέας μεριμνά γιατηνλειτουργία κυλικείου κ.λπ.. 
εντός του ΒΙ.ΠΑ.Σ. για την εξυπηρέτηση των επιχειρήσε¬ 
ων και των εργαζομένων σε αυτές. Οι όροι και ο τρόπος 
λειτουργίας, η διαδικασία, η διάρκεια της μίσθωσης κ.λπ.. 
καθορίζονται από το Διοικητικό Συμβούλιο του Φορέα. 

Άρθρο 2.10 

1. «Κοινόχρηστες δαπάνες» θεωρούνται οι κάθε είδους 
δαπάνες που γίνονται για την επίτευξη της εύρυθμης λει¬ 
τουργίας του ΒΙ.ΠΑ.Σ. και ιδίως αυτές που αφορούν στη 
συντήρηση, λειτουργία και αξιοποίηση των κοινόχρη¬ 
στων και κοινόκτητων χώρων και οικοδομημάτων και την 
παροχή σχετικών υπηρεσιών προς τις εγκατεστημένες 
επιχειρήσεις. Τέτοιες δαπάνες είναι κυρίως αυτές που γί¬ 
νονται για τον ηλεκτροφωτισμό των κοινόχρηστων και 
κοινόκτητων χώρων του ΒΙ.ΠΑ.Σ., την αποκομιδή των 
απορριμμάτων, την λειτουργία, συντήρηση και επισκευή 
των κοινοχρήστων εγκαταστάσεων και δικτύων, την μι¬ 
σθοδοσία του προσωπικού της ΒΙ.ΠΑ.Σ. Α.Ε., την φύλαξη 
του ΒΙ.ΠΑ.Σ. κ.λπ.., για τις οποίες ισχύουν όσα ορίζονται 
στη διάταξη του εδαφίου δ' της παραγράφου 2 του άρ¬ 
θρου 12 του Ν. 2545/1997, και κάθε άλλη μη ρητά κατο¬ 
νομαζόμενη κοινόχρηστη δαπάνη που έχει σχέση με την 
λειτουργία του ΒΙ.ΠΑ.Σ. 

2. Ο καθορισμός του ύψους των κοινόχρηστων δαπα¬ 
νών, η κατανομή αυτών στους ιδιοκτήτες και χρήστες οι¬ 
κοπέδων του ΒΙ.ΠΑ.Σ. και ο καθορισμός του χρηματικού 
ποσού που αναλογεί σε κάθε ένα από αυτούς γίνεται από 


το Δ.Σ. του Φορέα και κοινοποιείται εγγράφως στους ιδιο¬ 
κτήτες η χρήστες των οικοπέδων. Για τον καθορισμό του 
παραπάνω ποσού και των επιμερισμό των δαπανών το 
Δ.Σ. του Φορέα λαμβάνει υπ’ όψη του κάθε χρήσιμο στοι¬ 
χείο, ειδικότερα δετό βαθμό και την έκταση της χρησιμο¬ 
ποίησης και επιβάρυνσης από κάθε επιχείρηση των δι¬ 
κτύων του ΒΙ.ΠΑ.Σ., το εμβαδόν και το ποσοστό καλύψε- 
ωςτου κατεχομένου από κάθε επιχείρηση οικοπέδου, το 
είδος της ασκούμενης από κάθε επιχείρηση δραστηριό¬ 
τητας κ.λπ. Προς τούτο το Δ.Σ. του Φορέα εκδίδει από¬ 
φαση με την οποία προσδιορίζει τα κριτήρια και τους συ¬ 
ντελεστές κατανομής κάθε δαπάνης. 

3. Πέραντου αναλογούντος σ’ αυτόνποσού επίτων κοι¬ 
νοχρήστων δαπανών, κάθε ιδιοκτήτης η χρήστης οικοπέ- 
δουτου ΒΙ.ΠΑ.Σ., υποχρεούται να καταβάλει ανάχρονικό 
διάστημα που καθορίζει το Δ.Σ. του Φορέα, ένα πάγιο μη¬ 
νιαίο χρηματικό ποσό για τον σχηματισμό αποθεματικού 
γιατην αντιμετώπιση εκτάκτων δαπανών. Το ύψος του πο¬ 
σού αυτού, καθώς και τα κριτήρια επιμερισμού αυτού σε 
κάθε ιδιοκτήτη η χρήστη οικοπέδου καθορίζεται κατ’ έτος 
με απόφαση του Δ.Σ. του Φορέα και ανακοινώνεται εγ- 
γράφως στους ιδιοκτήτες η χρήστες των οικοπέδων. 

4. Κάθε ιδιοκτήτης η χρήστης οικοπέδου του ΒΙ.ΠΑ.Σ. 
υποχρεούται να καταβάλει το ποσό που αναλογεί σ’ αυ¬ 
τόν επί των κοινοχρήστων δαπανών, καθώς και το πάγιο 
ποσό για τον σχηματισμό αποθεματικού, μέσα σε προθε¬ 
σμία είκοσι (20) ημερών από την λήψη του σχετικού εγ¬ 
γράφου. Σε περίπτωση μη εμπροθέσμου καταβολής του 
ποσού, αυτό καθίσταται ληξιπρόθεσμο και απαιτητό και ο 
Φορέας δικαιούται να προσφύγει σύμφωνα με το άρθρο 
18 του παρόντος Κανονισμού Λειτουργίας είτε στην Διαι¬ 
τησία του Βιοτεχνικού Επιμελητηρίου Πειραιά, είτε στα 
Δικαστήρια Πειραιά για την είσπραξη του οφειλόμενου 
ποσού, συγχρόνως δε να διακόψει προσωρινά την παρο¬ 
χή υπηρεσιών προς τον οφειλέτη. 

5. Τα καταβαλλόμενα από τους ιδιοκτήτες ή χρήστες 
τωνοικοπέδωντου ΒΙ.ΠΑ.Σ. χρηματικά ποσά, ως και οι ει¬ 
σπράξεις χρημάτων από τις αναφερόμενες στο άρθρο 9, 
παράγραφος 1, εδάφια: ιγ, ιδ, ιε, ιστ, ιη, δραστηριότητες 
ως και εισπράξεις από τις υπηρεσίες του άρθρου 14 του 
παρόντος κανονισμού αποτελούν έσοδα του Φορέα. 

6. Το τυχόν προκύπτον πλεόνασμα από την διοίκηση και 
διαχείριση του ΒΙ.ΠΑ.Σ. διατίθενται υποχρεωτικά είτε για 
σχηματισμό ειδικού αποθεματικού, είτε προς περαιτέρω 
βελτίωση των υποδομών και των προσφερομένων υπηρε¬ 
σιών. 

Άρθρο 2.11 

1. Οι λογαριασμοί Δ.Ε.Η., Ο.Τ.Ε., Φυσικού Αερίου εκδί- 
δονται στην επωνυμία των εγκατεστημένων στο ΒΙ.ΠΑ.Σ. 
επιχειρήσεων και το αντίτιμο καταβάλλεται από τις εγκα¬ 
τεστημένες στο ΒΙ.ΠΑ.Σ. επιχειρήσεις απ’ ευθείας στον 
οργανισμό ή την επιχείρηση που παρέχει τις σχετικές 
υπηρεσίες. 

2. Το κόστος του καταναλισκόμενου ύδατος από κάθε 
εγκατεστημένη στο ΒΙ.ΠΑ.Σ. επιχείρηση καθορίζεται με 
απόφαση του Δ.Σ. του Φορέα λαμβάνοντας υπ’ όψη τον 
Κανονισμό και την Τιμολογιακή πολιτική της Ε.ΥΔ.Α.Π. Το 
κόστος αυτό ορίζεται ανά κυβικό μέτρο ύδατος και ανα¬ 
προσαρμόζεται σύμφωνα με τις σχετικές αποφάσεις της 
Ε.ΥΔ.Α.Π. Κάθε επιχείρηση υποχρεούται να καταβάλει τη 
δαπάνη καταναλώσεως ύδατος μέσα σε προθεσμία είκο¬ 
σι (20) ημερών από τη λήψη του σχετικού εγγράφου. Σε 

περίπτωση μη εμπρόθεσμης καταβολής, το ποσό καθί¬ 
σταται ληξιπρόθεσμο και απαιτητό και ο Φορέας πέραν 
του παραπάνω (άρθρο 10, παρ.4 ) δικαιώματος του να 
προσφύγει άμεσα στην Διαιτησία του Βιοτεχνικού Επιμε¬ 
λητηρίου Πειραιά και στα αρμόδια Δικαστήρια Πειραιά 
για την είσπραξη του οφειλόμενου ποσού, δικαιούται, με¬ 
τά από σχετική έγγραφη ειδοποίηση, να προβεί σε άμεση 
διακοπή της υδροδότησης μέχρις ότου ο οφειλέτης κα¬ 
ταβάλει πλήρως την οφειλή του. 

3. Τα αναφερόμενα στη παράγραφο 2του παρόντος άρ¬ 
θρου ισχύουν και για τα τέλη αποχετεύσεως αλλά και 
όποια άλλη επιβάρυνση ήθελε επιβάλει η Ε.ΥΔ.Α.Π. η άλ¬ 
λη Αρχή. 

Άρθρο 2.12 

Η ασφάλιση των εγκαταστάσεων των επιχειρήσεων του 
ΒΙ.ΠΑ.Σ. κατά κινδύνων πυρός, πλημμύρας, εκρήξεων 
κ.λπ. είναι υποχρεωτική. Οι κτηριακές και λοιπές εγκατα¬ 
στάσεις και ιδιοκτησίες των εγκατεστημένων επιχειρήσε¬ 
ων ασφαλίζονται υποχρεωτικά από αυτές σε ασφαλιστική 
εταιρεία της επιλογής τους με έλεγχο και έγκριση του Φο¬ 
ρέα, ώστε να αποφεύγονται οι συνέπειες της υποασφαλί- 
σεως. Η σχετική δαπάνη βαρύνει τους ιδιοκτήτες η τους 
μισθωτές των χώρων αυτών. 

Άρθρο 2.13 

Οι αποφάσεις των καταστατικών οργάνων του Φορέα 
στα θέματα αρμοδιότητας αυτού είναι υποχρεωτικές και 
δεσμεύουν το σύνολο των ιδιοκτητών και χρηστών οικο¬ 
πέδων του ΒΙ.ΠΑ.Σ., οι οποίοι υποχρεούνται να συμμορ¬ 
φώνονται πλήρως προς τις αποφάσεις αυτές, ανεξάρτη¬ 
τα αν μετέχουν η όχι στην Εταιρεία Διοίκησης και Διαχεί¬ 
ρισης του ΒΙ.ΠΑ.Σ. «ΒΙ.ΠΑ.Σ. Α.Ε.» Οι αποφάσεις των 
καταστατικών οργάνων του Φορέα («ΒΙ.ΠΑ.Σ. Α.Ε.») κοι¬ 
νοποιούνται εγγράφως σε όλους τους ιδιοκτήτες και χρή¬ 
στες των οικοπέδων του ΒΙ.ΠΑ.Σ. 

Άρθρο 2.14 

1. Ο Φορέας, μετά από συμφωνία, μπορεί να παρέχει 
στις εγκατεστημένες στο ΒΙ.ΠΑ.Σ. επιχειρήσεις και υπη¬ 
ρεσίες υποστήριξης των επιχειρηματικών δραστηριοτή¬ 
των χρησιμοποιώντας δικά του στελέχη η εξωτερικούς 
εμπειρογνώμονες. 

2. Οι υπηρεσίες αυτές που αφορούν σε θέματα τεχνικής 
βοήθειας, συμβούλων, μελετών, κατάρτισης, επιμόρφω¬ 
σης, προβολής, προώθησης προϊόντων κ.λπ. δεν είναι 
υποχρεωτικές για όλες τις εγκατεστημένες επιχειρήσεις. 
Σε κάθε περίπτωση θα συνάπτεται συμφωνία συνεργα¬ 
σίας μεταξύ Φορέα και επιχείρησης, στην οποία θα προσ¬ 
διορίζονται επακριβώς οι προσφερθησόμενες ειδικές 
υπηρεσίες, το κόστος αυτών και η αμοιβή του Φορέα. 

Άρθρο 2.15 

Για την ορθολογική οργάνωση και λειτουργία του 
ΒΙ.ΠΑ.Σ. ο Φορέας δύναται να ορίσει τη συγκρότηση, ως 
συμβουλευτικού οργάνου, μιας γνωμοδοτικής επιστημο¬ 
νικής επιτροπής. Τη σύνθεση και τον αριθμό των μελών 
αυτής θα αποφασίσει το Δ.Σ. του Φορέα. 

Άρθρο 2.16 

Το Διοικητικό Συμβούλιο του Φορέα Διοίκησης και Δια¬ 
χείρισης του ΒΙ.ΠΑ.Σ., («ΒΙ.ΠΑ.Σ.Α.Ε.») δύναται μελλο¬ 
ντικά να τροποποιήσει, με πλειοψηφία των τριών τετάρ¬ 


των, οποιαδήποτε διάταξη του παρόντος Κανονισμού 
Λειτουργίας του ΒΙ.ΠΑ.Σ. με αιτιολογημένη απόφασή 
του. 

Η τροποποίηση αυτή εγκρίνεται με απόφαση του 
Υπουργού Ανάπτυξης σύμφωνα μετηνπαρ. 1 του άρθρου 
12τουΝ. 2545/1997. 

Άρθρο 2.17 

Η τήρηση και εφαρμογή των διατάξεων του παρόντος 
Κανονισμού Λειτουργίας του ΒΙ.ΠΑ.Σ. είναι καθολικώς 
υποχρεωτική, τόσον από τις εγκατεστημένες η εγκαθι¬ 
στάμενες στο ΒΙ.ΠΑ.Σ. επιχειρήσεις, όσο και από τους κα¬ 
θολικούς η ειδικούς διαδόχους αυτών, ανεξάρτητα εάν ο 
Κανονισμός αυτός μνημονεύεται στις μεταβατικές πρά¬ 
ξεις η το πρόγραμμα πλειστηριασμού η την κατακυρωτι- 
κή περίληψη. 

Άρθρο 2.18 

Οι διαφορές, οι οποίες ανακύπτουν μεταξύ του Φορέα 
και των εγκατεστημένων στο ΒΙ.ΠΑ.Σ. επιχειρήσεων και 
ανάγονται στην ερμηνεία και εφαρμογή του παρόντος 
Κανονισμού Λειτουργίας του ΒΙ.ΠΑ.Σ. η σε ενδεχόμενα 
κενά αυτού λύνονται είτε δια της Διαιτησίας του Βιοτεχνι¬ 
κού Επιμελητηρίου Πειραιά είτε από τα δικαστήρια του 
Πειραιά. 

Άρθρο 2.19 

Μετά την κατά τα ανωτέρω θέση σε ισχύ του παρόντος 
Κανονισμού Λειτουργίας του ΒΙ.ΠΑ.Σ. καταργείται για το 
ΒΙ.ΠΑ. Σχιστού στο σύνολό του ο μέχρι σήμερα ισχύων για 
τις Βιομηχανικές Επιχειρηματικές Περιοχές της ΕΤΒΑ Κα¬ 
νονισμός Λειτουργίας. 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ μετά τη δημοσίευσή της στην 
Εφημερίδα της Κυβερνήσεως. 

Αθήνα, 15 Μαρτίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

-♦- 

Αριθμ. 27861/Ε5 (2) 

Συμπλήρωση της υπ’ αριθμ. 134147/Ε5/3.12.2003 κοινής 
υπουργικής απόφασης. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις: 

α) Του άρθρου 5του Ν. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων (ΦΕΚ 
173/τ.Α'). 

β) Του άρθρου 15, παρ.2 του Ν. 2817/2000 (Α' 78) «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις». 

γ) Του άρθρου 13, παρ.52 του Ν. 3149/2003 (Α' 141) 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις». 

δ) Τις διατάξειςτου άρθρου 29του Ν. 1558/1985, όπως 
προστέθηκε με το άρθρο 27 του Ν. 2081/1992 και τροπο¬ 
ποιήθηκε με το άρθρο 1 παρ. 2α του Ν. 2469/1997(Α'38) 

ε) Των άρθρων 1, 2 και 5 του Π.Δ. 200/1999 (Α' 179) 
«Ίδρυση Παραρτημάτων Σχολής και Τμημάτων Τεχνολο¬ 
γικών Εκπαιδευτικών Ιδρυμάτων (ΤΕΙ), μετονομασία ΤΕΙ 
και Τμήματος, ρύθμιση θεμάτων οργάνωσης και λειτουρ¬ 
γίας τους και σύσταση θέσεων προσωπικού». 

στ) Του Π.Δ. 195/2003 (Α' 156) «Ίδρυση Τεχνολογικού 
Εκπαιδευτικού Ιδρύματος Ιονίων Νήσων». 

2) Την υπ’ αριθμ. 48888/Ε5/27.5.2004 (τ. ΝΠΔΔ 133) 
απόφαση της Υπουργού Εθνικής Παιδείας και θρησκευ¬ 
μάτων με την οποία συγκροτείται η Διοικούσα Επιτροπή 
του ΤΕΙ Ιονίων Νήσων. 

3) Την υπ’ αριθμ. 1/13.10.2003 και 1/1.10.2003 σύμφω¬ 
νη γνώμη των Συνελεύσεων των ΤΕΙ Ηπείρου και Πάτρας 
αντίστοιχα και την υπ’ αριθμ. 3/17.10.2003 σύμφωνη γνώ¬ 
μη της Διοικούσας Επιτροπής του ΤΕΙ Ιονίων Νήσων. 

4) Το γεγονός ότι δε γνωμοδότησε το Συμβούλιο Τε¬ 
χνολογικής Εκπαίδευσης, αν και ζητήθηκε η γνώμη του με 
το 97938α/Ε5/12.9.2003 έγγραφο του Υφυπουργού Εθνι¬ 
κής Παιδείας και Θρησκευμάτων και ότι έχει παρέλθει 
άπρακτη η προθεσμία που ορίζουν οι διατάξεις της παρ. 1 
του άρθρου 33 του Ν. 1404/1983. 

5) Την υπ’ αριθμ. ΣΤ5/37876/26.4.2004 (ΦΕΚ 608/ 
26.4.2004 τ.Α') απόφαση του Πρωθυπουργού και της 
Υπουργού Εθνικής Παιδείας και Θρησκευμάτων «Καθορι¬ 
σμός αρμοδιοτήτων των Υφυπουργών του Υπουργείου 
Εθνικής Παιδείας και Θρησκευμάτων». 

6) Την υπ’ αριθμ. 134147/Ε5/3.12.2003 υπουργική από¬ 
φαση με την οποία έγινε η μεταφορά τμημάτων, προσωπι¬ 
κού κ.λπ.. στο ΤΕΙ Ιονίων Νήσων (ΦΕΚ 1817/5.12.2003/τ. Β'). 

7) Την υπ’ αριθμ. ΔΙΔΚ/Φ. 1/2/6139/23.3.2004 (Β' 527) 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

8) Την υπ’ αριθμ. 14650/Δ10Ε85/Α0006/17.3.2004 (Β' 
519) απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

9) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1) Συμπληρώνουμε την υπ’ αριθμ. 134147/Ε5/3.12.2003 
απόφασή μας και μεταφέρουμε από το ΤΕΙ Ηπείρου στο 
ΤΕΙ Ιονίων Νήσων - τμήμα Βιολογικής Γεωργίας με έδρα 
το Αργοστόλι μία θέση Ειδικού Τεχνικού Προσωπικού 
(Ε.Τ.Π.). 

2) Κατά τα λοιπά ισχύει η ανωτέρω απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝ. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΣΠ. ΤΑΛΙΑΔΟΥΡΟΣ 


Αριθμ. ΔΥΠ/944 (3) 

Έγκριση υπερωριακής απασχόλησης των Εποπτών Δη¬ 
μόσιας Υγείας και του οδηγού της Δ/νσης Υγείας & 
Κοινωνικής Αλληλεγγύης της Ν. Α. Καστοριάς, για το 
χρονικό διάστημα από 1.1.2005 μέχρι και 30.6.2005. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξειςτου άρθρου 15του Ν. 2592/1998. 

2. Τις διατάξεις του άρθρου 25, παράγραφος 7, του Ν. 
2738/1989. 

3. Την υπ’ αριθμ. ΔΥΠ/164/17.1.2004 εισήγηση της 
Δ/νσης Υγείας και Κοινωνικής Αλληλεγγύης της Ν.Α. Κα¬ 
στοριάς, σύμφωνα με την οποία για την εύρυθμη λει¬ 
τουργία των Τμημάτων Δημόσιας Υγείας & Υγιεινής & 
Προστασία Περιβάλλοντος της υπηρεσίας, κρίνεται απα¬ 
ραίτητη η υπερωριακή απασχόληση των υπηρετούντων 
σε αυτά Εποπτών Δημόσιας Υγείας και του οδηγού της . 

4. Την ανάγκη απασχόλησης των Εποπτών Δημόσιας 
Υγείας της Δ/νσης Υγείας Πρόνοιας, εκτός καθορισμένου 
ωραρίου εργασίας και κατά τις ημέρες των αργιών και κα¬ 
τά τις βραδινές ώρες, για τους αναφερόμενους στην ει¬ 
σήγηση της υπηρεσίας λόγους. 

5. Την έλλειψη σε προσωπικό του κλάδου ΤΕ6 Εποπτών 
Δημόσιας Υγείας, στη Δ/νση Υγείας Πρόνοιας της Ν. Α. 
Καστοριάς. 

6. Την εγγεγραμμένη πίστωση στον προϋπολογισμό της 
Ν. Α. Καστοριάς. 

7. Την υπ’ αριθμ. 2233/17.6.2003 απόφαση του Νομάρχη 
Καστοριάς «τροποποίηση απόφασης μεταβίβασης αρμο¬ 
διοτήτων στο Γενικό Διευθυντή της Ν. Α. Καστοριάς», απο¬ 
φασίζουμε: 

εγκρίνουμε την υπερωριακή απασχόληση των τεσσά¬ 
ρων (4) υπηρετούντων στη Δ/νση Υγείας & Κοινωνικής Αλ¬ 
ληλεγγύης της Ν. Α. Καστοριάς Εποπτών Δημόσιας Υγεί¬ 
ας και του οδηγού της, ανερχόμενη κατ’ εκτίμηση σε 
οκτακόσιες (800) συνολικά, για το χρονικό διάστημα από 
11.2.2005 μέχρι και 30.6.2005. 

Η συνολική δαπάνη ανέρχεται κατ’ εκτίμηση σε τέσσε¬ 
ρις χιλιάδες τετρακόσια (4.400) ευρώ. 

Η κατανομή των ωρών υπερωριακής απασχόλησης κα¬ 
τά κλάδο και υπάλληλο θα γίνεται, με ευθύνη της 
Δ/ντριας, μετά από εκτίμηση των πραγματικών έκτακτων 
και εποχιακών αναγκών της υπηρεσίας, όπως αυτές κάθε 
φορά θα προκύπτουν. 

Η καθιέρωση της υπερωριακής εργασίας των Εποπτών 
Δημόσιας Υγείας και του οδηγού της Δ/νσης Υγείας Πρό¬ 
νοιας της Ν. Α. Καστοριάς, κρίνεται αναγκαία, προκειμέ- 
νου να καλύπτονται έκτακτες και εποχιακές υπηρεσιακές 
ανάγκες, για τους παρακάτω λόγους: 

1. Διενέργεια ηχομετρήσεων καταστημάτων (και επο¬ 
χιακά λειτουργούντων και υπαίθριων) για την χορήγηση 
αδειών χρήσης μουσικών οργάνων. 

2. Ηχομετρήσεις για τη διαπίστωση ηχορύπανσης, και 
έκτακτα, όταν τα καταστήματα βρίσκονται σε πλήρη λει¬ 
τουργία και δημιουργούν προβλήματα ηχορύπανσης. 

3. Διενέργεια εκτάκτων και εποχιακών δειγματοληψιών 
νερού. 

4. Διενέργεια υγειονομικού ελέγχου καταστημάτων που 
λειτουργούν περιοδικά, μόνον Σαββατοκύριακα και αργίες 
(Κέντρα Διασκέδασης) ή κατά τις βραδινές ώρες, καθώς 
και, καταστημάτων και τροφίμων σε περιόδους που απαι¬ 
τείται η εντατικοποίηση του ελέγχου (περίοδοι εορτών, πε¬ 
ριπτώσεις απόσυρσης ακατάλληλων τροφίμων κ.λ.π.). 

5. Έλεγχος, έγκριση μελετών & γραφική διεκπεραίωση: 
προγραμμάτων Δημόσιας Υγείας και Περιβάλλοντος, 
προγραμμάτων επεξεργασίας στοιχείων ύδρευσης, κα¬ 
θώς των υποθέσεων που ελέγχονται κατά την υπερωρια- 
κή απασχόληση. 

6. Μεταφορά γραπτών των εξεταστικών κέντρων, τη με¬ 
ταφορά των Εποπτών Δημόσιας Υγείας κατά την εκτέλε¬ 
ση της υπηρεσίας τους, τη μετακίνηση του Νομάρχη και 
άλλων υπηρεσιακών στελεχών της Ν. Α., Καστοριάς ή και 
υψηλόβαθμων προσώπων. 

Οι πιστώσεις για τη δαπάνη της υπερωριακής απασχό¬ 
λησης των προαναφερόμενων υπαλλήλων θα καλυφθούν 
από τον ΚΑΕ 0511 για τις απογευματινές ώρες υπερωρια- 
κής απασχόλησης καιτον ΚΑΕ 0512 για τις βραδινές ώρες 
υπερωριακής απασχόλησης και αυτές των εξαιρέσιμων 
και αργιών, του Φορέα 072. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 11 Μαρτίου 2005 

Με εντολή Νομάρχη 
Ο Γενικός Διευθυντής 
ΖΗΣΗΣ ΓΚΕΤΣΙΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 4 ) 

Στην υπ’ αριθμ. 1202/16.2.2005 απόφαση του Νομάρ¬ 
χη Αρκαδίας που δημοσιεύθηκε στο ΦΕΚ 248/24.2. 
2005, (τεύχος Β') γίνεται η διόρθωση στο σύνολο των 
προτεινόμενων υπαλλήλων κατά κατηγορία από το λαν¬ 
θασμένο: 

« ΣΥΝΟΛΟ ΠΡΟΤΕΙΝΟΜΕΝΩΝ ΥΠΑΛΛΗΛΩΝ 
ΠΕ 6 
ΤΕ 2 
ΔΕ 5 
ΥΕ 2» 

στο ορθό: 

«ΠΕ 6 
ΤΕ 1 
ΔΕ 6 
ΥΕ 2» 

(Από τη Νομαρχία Αρκαδίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




